हाल ही में बॉलीवुड सुपरस्टार शाहरुख खान हिंदी सिनेमा के दिग्गज कलाकार दिलीप कुमार से मिलने उनके घर पहुंचे। शाहरुख खान सोमवार रात दिलीप कुमार के मुंबई वाले घर उनसे खैरियत पूछने पहुंचे। इसके चलते अब सोशल मीडिया पर एक तस्वीर खूब शेयर हो रही है। तस्वीर में शाहरुख और दिलीप कुमार दोनों एक्टर्स नजर आ रहे हैं। दरअसल, ये तस्वीर Entrepreneur Faisal Farooqui ने दिलीप कुमार के ट्विटर अकाउंट से ट्वीट की। वहीं इस तस्वीर को कैप्शन भी दिया गया। कैप्शन में लिखा गया, 'शाहरुख जी साब से मिलने आज घर आए।' इसी तस्वीर को दिलीप कुमार और शाहरुख खान के फैन्स ने शेयर करना शुरू कर दिया। शाहरुख इससे पहले भी दिलीप कुमार से मिलने उनके घर गए हैं। इस दौरान शाहरुख और दिलीप कुमार की कई तस्वीरें सामने आईं। देखिए शाहरुख खान और बॉलीवुड की कई बड़ी हस्तियों के साथ हिंदी सिनेमा के शानदार अभिनेता और ट्रैजिडी किंग कहे जाने वाले दिलीप कुमार की कुछ तस्वीरें:-